SARS
Coronavirusul sindromului respirator acut sever (SARS-CoV sau SARS-CoV-1) este o tulpină de virus care provoacă sindromul respirator acut sever (SARS). Este un virus ARN monocatenar, anvelopat, cu polaritate pozitivă, care infectează celulele epiteliale din plămâni. Virusul pătrunde în celula gazdă prin legarea la receptorii angiotensinei II. Acesta infectează oamenii, liliecii și civetele de palmier.